recursal/SuperWikiNEXT-32B huggingface dataset:
**1882 சேலம் கலவரம்** என்பது தமிழ்நாட்டில் சேலம் நகரில் 1882 ஆம் ஆண்டு இந்துக்களுக்கும் முஸ்லிம்களுக்கும் இடையே ஏற்பட்ட மோதல்களைக் குறிக்கிறது. 

நகரின் செவ்வாய்ப்பேட்டைப் பகுதியில் இந்து சமய ஊர்வலம் செல்லும் வழியில் ஒரு மசூதி கட்டப்படுவதற்கு இந்துக்கள் எதிர்ப்புத் தெரிவித்ததே இக்கலவரத்தின் மூல காரணமென நம்பப்படுகிறது. மசூதி கட்டப்பட்டபின்பு அவ்வழியில் ஊர்வலமாகச் செல்ல இந்துக்கள் முயன்றதால் மோதல் ஏற்பட்டது. ஆகஸ்ட் 1882 இல் நிலை கட்டுக்கடங்காமல் போனது. மூன்று நாட்களுக்கு சென்னை மாகாணத்தின் பிரித்தானிய அதிகாரிகள் நகரின் கட்டுப்பாட்டை இழந்தனர். மசூதி இடிக்கப்பட்டதுடன் இரு தரப்பிலும் பலர் கொல்லப்பட்டனர். அமைதி திரும்பியபின்னர் காலனிய அரசு கலவரத்துக்குக் காரணமானவர்கள் என பலரை அடையாளம் கண்டு கைது செய்தது. வழக்கு விசாரணை விரைவாக முடித்து அவர்களை அந்தமான் சிற்றறைச் சிறையில் அடைத்தது. இந்திய தேசியவாதிகளே கலவரத்தைத் தூண்டி விட்டனர் என்று குற்றம் சாட்டியது. மாகாண நிருவாகத்தின் செயல்பாடு பாரபட்சமானதென தேசியவாதிகளும், *த இந்து* நாளிதழும் குற்றம் சாட்டினர். கைது செய்யப்பட்டவர்களில் ஒருவரான சேலம் விஜயராகாவாச்சாரியார் தான் குற்றமற்றவர் என நிறுவி விடுதலை பெற்றார். மாகாண நிருவாகத்திடமிருந்து நட்ட ஈடும் பெற்றார்.

மேற்கோள்கள்
-----------

1. ↑  W. Francis (1906). *Gazetteer of South India*. பக். 62.
2. ↑  R. T. Parthasarathy (1953). *Dawn and achievement of Indian freedom: being the life and times of C. Vijiaraghavachariar, patriot and thinker*. பக். 8.
3. ↑  R. Suntharalingam (1968). *The Salem riots, 1882: judiciary versus executive in the mediation of a communal dispute, Issue 78 of International conference on Asian history*. Dept. of History, University of Malaya.
4. ↑  John Holland Rose, Arthur Percival Newton, Henry Dodwell, Ernest Alfred Benians (1929). *The Cambridge history of the British Empire, Volume 7, Part 1*. CUP Archive. பக். 269.
பண்டைத் தமிழர் எழுதிய நூல்கள் பெரும்பாலும் பாடல்களாகவே அமைந்திருந்தன. பண்டைய இயற்சொற்கள் பல அவற்றில் விரவி வந்தமையால் அவற்றைப் பொதுமக்கள் உணர்ந்துகொள்ளும் பொருட்டு நல்லறிஞர்கள் பலர் பாடல்களுக்கு உரை எழுதினர். அவற்றில் பழமையான உரைகள் 1200 – 1500 ஆம் ஆண்டுக்கால இடைவெளியில் தோன்றியவை.

நாலடியார் நூலுக்குப் பழைய உரைகள் பல உள்ளன. நாலடியார் பாடல்களுக்குப் பழமையான உரைகள் எனக் கொள்ளத்தக்க வகையில் **நாலடியார் உரைவளம்** என்னும் நூல் வெளிவந்துள்ளது. தஞ்சை சரசுவதி மகால் வெளியீடு பதுமனார், தருமர், ஆகியோர் உரைகளும், பெயர் தெரியாத ஒருவரின் உரையும் அதில் உள்ளன. இவற்றில் பதுமனார் உரை காலத்தால் முந்தியதாகக் காணப்படுகிறது.

* பதுமனார் உரை
* தருமர் உரை
* நாலடியார் விளக்கவுரை
* நாலடியார் மதிவரர் உரை
* தஞ்சை சரஸ்வதி மஹாலில் உள்ள வெளியிடப்படாத உரை
* மு. அருணாசலம் பாதுகாப்பில் இரண்டு ஏட்டுப் பிரதிகளில் உள்ள உரை ஒன்று.

இந்த உரைநூல்களின் காலம் 13ஆம் நூற்றாண்டு.

கருவிநூல்
---------

* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

அடிக்குறிப்பு
-------------

1. ↑  டாக்டர். மு. வரதராசனார், தமிழ் இலக்கிய வரலாறு.

|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Gnetum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***நீட்டம்*** ஜிம்னோஸ்ஃபொர்ம் தாவர வகையை சார்ந்தது. நீட்டேசி குடும்பம், நீட்டேல்ஸ் வகையையும் சார்ந்தது. இத்தாவர வகையானதுவெப்பமண்டல, பசுமையான மரங்கள்,மற்றும் புதர்செடிகளை கொண்டது. மற்ற ஜிம்னோஸ்ஃபொர்ம்கள் போலல்லாமல்,சைலத்தில் தனிமநாளாங்களை கொண்டது.

சிற்றினங்கள்
------------

* + - *நீட்டம் - 2 இனங்கள் மரங்கள்; தென்கிழக்கு ஆசியா, பசிபிக் தீவுகள்*

நீட்டம் ஜிமோம் - திபெத், யுன்னான், அசாம், இந்தோசீனா, நிகோபார் தீவுகள், மலேசியா, இந்தோனேசியா, பிலிப்பைன்ஸ், நியூ கினியா, மெலனேசியா, ஆகிய நாடுகளில் காணப்படுகிறது.

* + - *நீட்டம் கஸ்டேட்டம்* - புதிய கினியா, சாலமன் தீவுகள்
	+ *நீட்டம்* மைக்ரோஜெனிமஸ் - 2 இனங்கள், வெப்பமண்டல மேற்குஆப்பிரிக்கா
		- *நீட்டம் காம்பொரியம்* - வெனிசுலா
		- *நீட்டம் நோடிபுலோரம்* - கயானாஸ், வெனிசுலா, கொலம்பியா, ஈக்வடார், பெரு, வடமேற்கு பிரேசில்

பயன்கள்
-------

பல நீட்டம் தாவரத்தின் விதை,மற்றும் இலைகள் வகை உணவாக பயன்படுகிறது.[]

மேற்கோள்
--------

1. ↑  Kew World Checklist of Selected Plant Families
2. ↑  Ren D, Labandeira CC, Santiago-Blay JA, Rasnitsyn A, Shih CK, Bashkuev A, Logan MA, Hotton CL, Dilcher D. (2009). Probable Pollination Mode Before Angiosperms: Eurasian, Long-Proboscid Scorpionflies. Science, 326 (5954), 840-847. எஆசு:10.1126/science.1178338
3. ↑  Won H, Renner SS: The internal transcribed spacer of nuclear ribosomal DNA in the gymnosperm *Gnetum*. Molecular Phylogenetics and Evolution 2005, 36:581-597. எஆசு:10.1016/j.ympev.2005.03.011
4. ↑  Won, H. and S. S. Renner. 2006. Dating dispersal and radiation in the gymnosperm *Gnetum* (Gnetales) – clock calibration when outgroup relationships are uncertain. Systematic Biology 55(4): 610-622. எஆசு:10.1080/10635150600812619

வெளியிணைப்பு
------------

விக்கிமீடியா பொதுவகத்தில்,  
 ***Gnetum***   
என்பதின் ஊடகங்கள் உள்ளன. 

* Gymnosperm Database - *Gnetum*
* Sorting *Gnetum* names
* Uses of *Gnetum* in Africa (FAO) பரணிடப்பட்டது 2019-01-11 at the வந்தவழி இயந்திரம்
* *Gnetum* in West African plants – A Photo Guide.
**சீகுபான் குறியீடு** (*Siegbahn notation*) எக்சு-கதிர் நிறமாலையியலில் தனிமங்களின் பண்புகளுக்கு ஏற்றவாறு நிறமாலை வரிகளைப் பெயரிடுவதற்காகப் பயன்படுத்தப்படுகிறது. இக்குறியீட்டை மன்னே சீகுபான் அறிமுகப்படுத்தினார்.

ஊடுகதிர் உமிழ்வு அலைமாலையில் உள்ள பண்புக்கூறுகள் அணு அணுகுமுறைகளை ஒத்திருக்கின்றன, இங்கு ஒரு இலத்திரன் ஒரு அணுவின் உள் கூடுகளில் உள்ள ஒரு காலியிடத்திற்குத் தாவுகிறது. ஊடுகதிர் குழாயில் உள்ள இலத்திரன்களுடன் ஏனைய உடனொளிர் எக்சு-கதிர்கள் அல்லது அணுக்கருவின் கதிரியக்கத் தேய்வு மூலமான துகள்களுடனான மோதல்களில் உட்கூடுகளில் துளை (காலியிடம்) உருவாக்கப்படுகிறது.

நிறமாலையியலில் இக்குறியீடு மிகப் பரவலாகப் பயன்படுத்தப்படுகிறது என்றாலும், இந்த குறியீடானது ஒத்திசைவானது அல்ல, பெரும்பாலும் குழப்பம் தருகிறது. இக்காரணத்தால், பன்னாட்டு தனி மற்றும் பயன்பாட்டு வேதியியல் ஒன்றியம் (IUPAC) வேறொரு புதிய குறியீட்டை அறிமுகப்படுத்தியது. கீழேயுள்ள அட்டவணையில் சில பெயர்கள் இரு குறியீடுகளாலும் காட்டபட்டுள்ளன:

சீகுபான் குறியீடு| உயர் ஆற்றல் மட்டம் | குறைந்த ஆற்றல் மட்டம் | கோட்டின் பெயர் | IUPAC குறியீடு |
| --- | --- | --- | --- |
| K (1s−1) | L3 (2p3/2−1) | Kα1 | K-L3 |
| L2 (2p1/2−1) | Kα2 | K-L2 |
| M3 (3p3/2−1) | Kβ1 | K-M3 |
| M2 (3p1/2−1) | Kβ3 | K-M2 |
| L3 (2p3/2−1) | M5 (3d5/2−1) | Lα1 | L3-M5 |
| L2 (2p1/2−1) | M4 (3d3/2−1) | Lβ1 | L2-M4 |
| M5 (3d5/2−1) | N7 (4f7/2−1) | Mα1 | M5-N7 |

மேலும் காண்க
------------

* மோஸ்லி விதி

மேற்கோள்கள்
-----------
**நீடாமங்கலம் வட்டம்** , தமிழ்நாட்டின் திருவாரூர் மாவட்டத்தில் உள்ள 8 வட்டங்களில் ஒன்றாகும். இந்த வட்டத்தின் தலைமையகமாக நீடாமங்கலம் நகரம் உள்ளது. 

2016ல் நீடாமங்கலம் வட்டத்தின் 55 வருவாய் கிராமங்களைக் கொண்டு கூத்தாநல்லூர் வட்டம் நிறுவப்பட்டது.

தற்போது நீடாமங்கலம் வட்டத்தின் கீழ் 51 வருவாய் கிராமங்கள் உள்ளன.

இவ்வட்டத்தில் நீடாமங்கலம் ஊராட்சி ஒன்றியம், நீடாமங்கலம் கோகமுகேஷ்வரர் கோயில் மற்றும் நீடாமங்கலம் லெட்சுமி நாராயணபெருமாள் கோயில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 147,440 மக்கள்தொகை கொண்டது. மக்கள்தொகையில் 72,770 ஆண்களும், 74,670 பெண்களும் உள்ளனர். 37,256 குடும்பங்கள் கொண்ட இவ்வட்ட மக்கள்தொகையில் 76.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 82.29% மற்றும்பாலின விகிதம் 1,000 ஆண்களுக்கு, 1,026 பெண்கள் வீதம் உள்ளனர். 6 வயதிற்குட்பட்ட குழந்தைகளின் 14631 எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 959 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 59,552
மற்றும் 352 ஆகவுள்ளனர். மக்கள்தொகையில் இந்துக்கள் 78.82%, இசுலாமியர்கள் 18.03%, கிறித்தவர்கள் 2.92% மற்றும் பிறர் 0.23% ஆகவுள்ளனர்.

மேற்கோள்கள்
-----------

1. ↑  திருவாரூர் மாவட்டத்தின் வருவாய் வட்டங்கள்
2. ↑  Five new taluks created after bifurcation
3. ↑  நீடாமங்கலம் வட்டத்தின் வருவாய் கிராமங்கள்
4. ↑  நீடாமங்கலம் வட்டத்தின் மக்கள்தொகை பரம்பல்
5. ↑

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
நாலு போலீசும் நல்லா இருந்த ஊரும் சுவரொட்டி
***நாலு போலீசும் நல்லா இருந்த ஊரும்*** 2015-ஆம் ஆண்டு வெளியான தமிழ் நகைச்சுவைத் திரைப்படமாகும்.  அருள்நிதி, ரம்யா நம்பீசன் ஆகியோர் முக்கிய கதாப்பாத்திரத்தில் நடித்த இத்திரைப்படத்தை சிறீக்கிருட்டினா இயக்கியுள்ளார். இத்திரைப்படம், நல்ல கதையையும், திரைக்கதையையும் கொண்டுள்ளதாக விமர்சிக்கப்பட்டது.

நடிப்பு
-------

* அருள்நிதி
* ரம்யா நம்பீசன்
* சிங்கம்புலி
* திருமுருகன்

தயாரிப்பு
---------

நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய வெற்றிப்படங்களை வழங்கிய நிறுவனங்களான ஜெ. கே. எஸ். பிலிம் கார்ப்பரேசன் நிறுவனமும் லியோ விசன்சு நிறுவனமும் இணைந்து இத்திரைப்படத்தை தயாரித்துள்ளன.

தொலைக்காட்சி உரிமம்
-------------------

இத்திரைப்படத்தின் தொலைக்காட்சி உரிமத்தை விஜய் தொலைக்காட்சி வாங்கியுள்ளது.

வரவேற்பு
--------

இப்படம் திரைப்படத் திறனாய்வாளர்களிடையே பெரிய வரவேற்பைப் பெறவில்லை. தி இந்துவில் வெளியான திறனாய்வு "இயக்குநர் காட்சிகளை வலு வாகவும் நம்பகத்தன்மையோடும் அமைக்கத் தவறிவிட்டது தான் பெரும் கோளாறு. எனினும் காட்சிகளில் இருக்கும் கலகலப்பு படத்தை ஓரளவு காப்பாற்றுகிறது" என்கிறது. ".... இடைவேளைக்கு முந்திய பகுதி மாதிரி வித்தியாசமாகவும், விறுவிறுப்பாகவும் பின்பாதியும் இல்லாதது குறை. ஆனாலும் நாலு பொலீசும் நல்லா இருந்த ஊரும் திரைப்படம் கலர்புல், காமெடி, கமர்ஷியல் படமாகும்" என்பது தினமலரின் திறனாய்வுக் கணிப்பு. தனித்துவமான கருப்பொருளைக் கொண்ட இப்படத்தை இன்னும் சிறப்பாக ஆக்கியிருக்கலாம் எனக் கருதும் "பில்மிபீட்" இணையத்தளத்தின் திறனாய்வின்படி இப்படத்திற்கு 2.5/5 குறியீடு கிடைத்தது.

குறிப்புகளும் மேற்கோள்களும்
---------------------------

1. ↑  நாலு போலீசும் நல்லா இருந்த ஊரும் - தினத்தந்தி முன்னோட்டம்
2. ↑  இந்து டாக்கீஸ் - திரை விமர்சனம்: நாலு போலீசும் நல்லா இருந்த ஊரும்﻿
3. ↑  தினமலர் விமர்சனம் - நாலு போலீசும் நல்லா இருந்த ஊரும்
4. ↑  Naalu Policeum Nalla Irundha Oorum (NPNO) Movie Review & Rating: Partly Entertaining
பெரும் ஆஸ்திரேலிய விரிகுடா (நாசா)
**பெரும் ஆஸ்திரேலிய விரிகுடா** (*Great Australian Bight*) என்பது ஆஸ்திரேலியாவின் தெற்குக் கரையோரத்தின் நடு மற்றும் மேற்குப் பகுதியில் அமைந்துள்ள ஒரு பெரும் விரிகுடா (*bay*) ஆகும்.

இவ்விரிகுடா இந்தியப் பெருங்கடலின் தென்கிழக்குப் பகுதியின் ஒரு பகுதியாகும். இது கிழக்கே மேற்கு ஆஸ்திரேலியாவின் மேற்கு கேப் ஹவ் வரை நீண்டுள்ளது. இதன் வரையறுக்கப்பட்ட எல்லை மேற்கு ஆஸ்திரேலியாவின் கேப் பாஸ்லி முதல் தெற்கு ஆஸ்திரேலியாவின் கேப் கார்னோ வரை 1,160 கிமீ (720 மைல்) தூரம் நீண்டுள்ளது. இவ்வவிரிகுடாவை அண்டியுள்ள நீர்ப்பகுதி ஆஸ்திரேலியாவில் இந்தியப் பெருங்கடல் என்று அழைக்கப்படாமல், தெற்குப் பெருங்கடல் என அழைக்கப்படுகிறது.

கண்டுபிடிப்பு
-------------

பெரும் ஆஸ்திரேலிய விரிகுடாவை முதன்முதலாக 1627 ஆம் ஆண்டில் சென்றடைந்த ஐரோப்பியர் டச்சு மாலுமி கப்டன் தைசன் என்பவர். பின்னர் ஆங்கில மாலுமி மத்தியூ பிலிண்டேர்ஸ் 1802 ஆம் ஆண்டில் ஆஸ்திரேலியக் கண்டத்தை சுற்றிவரும் போது இவ்விரிகுடாவையும் சுற்றிவந்தார்.

பெரும் ஆஸ்திரேலிய விரிகுடா
இவ்வளைகுடா பல ஆண்டுகாலமாக மாலுமிகளால் மீன்பிடித்தலை வழக்கமாகக் கொண்டிருக்கின்றனர். Bluefin tuna இங்கு பெருமளவில் காணப்படுகிறது.

விரிகுடாவின் கரையோரங்களில் குடியெற்றத்திட்டங்கள் காணப்படுகின்றன. செடூனா, யூக்லா போஒன்ற குடியேற்றப் பகுதிகளில் இருந்து இவ்விரிகுடாவை நோக்கி வருவதற்கு வசதிகள் உண்டு.

வெளி இணைப்புகள்
---------------

* Great Australian Bight Marine Park பரணிடப்பட்டது 2006-08-22 at the வந்தவழி இயந்திரம்
* Great Australian Bight Marine Park - Eyre Peninsula பரணிடப்பட்டது 2007-07-02 at the வந்தவழி இயந்திரம்
* Wild Down Under Great Australian Bight - பிபிசி
**நீடில்ஸ் இண்டஸ்ட்ரீஸ் (இந்தியா) பிரைவேட் லிமிடெட்** (*Needle Industries (India) Private Limited*) என்பது இந்திய ஒன்றியம், தமிழ்நாட்டின், நீலகிரி மாவட்டம் எள்ளநல்லி என்ற ஊரில் உள்ள உலகின் பெரிய ஊசி தயாரிப்பு நிறுவனங்களில் ஒன்று ஆகும். இது **போனி** (PONY) என்ற வணிக முத்திரையில் தன் பொருட்களை சந்தைப்படுத்துகிறது.

நீடில்ஸ் இண்டஸ்ட்ரீஸ் (இந்தியா) பிரைவேட் லிமிடெட் நிறுவனத்தில் 1020 தொழிலாளர்கள் பணிபுரிகின்றனர். இங்கு 0.5 மில்லி மீட்டர் அளவுள்ள மிக நுண்ணிய ஊசி முதல், 6 அங்குள அளவுள்ள பிணக்கூறாய்வு ஊசி வரை என 20,000 வகையான ஊசிகள் தயாரிக்கப்படுகின்றன. இங்கு தயாரிக்கப்படும் ஊசிகளில் 70% வெளிநாடுகளுக்கு ஏற்றுமதி செய்யப்படுகிறது. இங்கிருந்து 40 பன்னாட்டு நிறுவனங்களுக்கான ஊசிகள் தயாராகின்றன.

வரலாறு
------

இந்த நிறுவனமானது 1949இல் வெள்ளையர்களால் துவக்கப்பட்டது. கிராமபோனில் உள்ள ஊசியை தயாரிப்பதை முதன்மை நோக்கமாக கொண்டு இது முதலில் துவக்கப்பட்டது. 1977இல் இந்த நிறுவனத்தின் பொது மேலாளராக பணிபுரிந்தவரான *தியோ தேவஞானம் மூத்தவர்* என்பரால் நிறுவனம் வாங்கப்பட்டது. அப்போது இந்த நிறுவனத்தில் சுமார் 10 பேர் பணியாற்றி வந்தனர். அதேசமயம் கிராம்போன் பயன்பாடும் குறைந்துவந்தது. அதன் பிறகு கிராம்போன் தயாரிக்கும் அதே தொழில்நுட்பத்தைப் பயன்படுத்தி பல வகையான ஊசிகளை தயாரிக்கத் தொடங்கினர். 1989இல் தியோ தேவஞானம் மூத்தவரின் மகனான தியோ தேவஞானம் இளையவர் நிறுவனத்தின் நிர்வாகத்துக்கு வந்தார்.

இந்த நிறுவனமானது இந்திய ஒன்றிய அரசின் சிறந்த தொழில் நிறுவனத்துக்கான விருதை தொடர்ந்து மூன்று ஆண்டுகள் பெற்றுள்ளது.

குறிப்புகள்
-----------

1. 1 2 3 4  உலகத்துக்கே ஊசி தரும் ஊட்டி! (2016). *தினகரன் பொங்கல் மலர் 2016*. சென்னை: தினகரன். பக். 230-235.

வெளி இணைப்புகள்
---------------

* நிறுவனத்தின் அதிகாரப்பூர்வ பக்கம்
**ஐ. ஆர். என். எஸ். எஸ். - 1ஜி** (IRNSS-1G) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஏழாவது மற்றும் கடைசி செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.

ஏவுதல்
------

ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் முதலாம் ஏவுதளத்திலிருந்து 28 ஏப்ரல் 2016 ஆம் ஆண்டு, இ.சீ.நே. 12:50 மணிக்கு, பி. எஸ். எல். வி. - சி33 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. வரும் நாட்களில், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்படும்.

இதையும் பார்க்கவும்
-------------------

* ஐ.ஆர்.என்.எஸ்.எஸ்-1ஏ
* ஐ.ஆர்.என்.எஸ்.எஸ்-1பி
* ஐ.ஆர்.என்.எஸ்.எஸ்-1சி
* ஐ.ஆர்.என்.எஸ்.எஸ்-1டி
* ஐ.ஆர்.என்.எஸ்.எஸ்-1இ
* ஐ.ஆர்.என்.எஸ்.எஸ்-1எஃப்

மேற்கோள்கள்
-----------

1. ↑  "பி.எஸ்.எல்.வி.-சி33/ஐ.ஆர்.என்.எஸ்.எஸ்.-1ஜி - சிற்றேடு" (PDF). இந்திய விண்வெளி ஆய்வு மையம். 2016-04-25 அன்று மூலம் (PDF) பரணிடப்பட்டது. 29 ஏப்ரல் 2016 அன்று பார்க்கப்பட்டது.
2. 1 2  "பி.எஸ்.எல்.வி.-சி33/ஐ.ஆர்.என்.எஸ்.எஸ்.-1ஜி ஏவுதல் வெற்றி". இந்திய விண்வெளி ஆய்வு மையம். 2016-04-29 அன்று மூலம் பரணிடப்பட்டது. 29 ஏப்ரல் 2016 அன்று பார்க்கப்பட்டது.
**கருங்குழி லட்சுமி நாராயணப்பெருமாள் திருக்கோயில்** கடலூர் மாவட்டம், வடலூர் அருகே உள்ள கருங்குழியில் அமைந்துள்ள பழைமையான திருக்கோயில்.
ராமானுஜரால் வழிபடப்பெற்ற திருக்கோயில், வடலூர் வள்ளலார் ராமலிங்க அடிகள் திருவருட்பாவில் பாடிய திருத்தலம், விஜயநகர் மாமன்னர் அச்சுதப்ப நாயக்கரால் திருப்பணி செய்யப்பட்ட திருக்கோயில், மங்களாசாசனம் செய்யப்பட்ட (பாடப்பெற்ற) சிதம்பரம் ஸ்ரீ கோவிந்தராஜப் பெருமான் திருக்கோயில் தாக்கப்பட்ட சமயம் அத்திருக்கோயில் உற்சவமூர்த்தி பாதுகாக்கப்பட்ட திருக்கோயில் எனப் பல விதங்களில் புகழ்பெற்ற திருக்கோயில்.

ராமானுஜர் தரிசனம் செய்தமை
-------------------------

ஒரு காலகட்டத்தில் சிதம்பரம் கோவிந்தராஜப் பெருமாள் திருக்கோயில் இடிக்கப்பட்ட சமயம் உற்சவமூர்த்தியைப் பாதுகாக்க முயன்ற திருமால் அடியார்கள் கருங்குழி திருக்கோயிலுக்கு கொணர்ந்து பாதுகாத்து வந்தனர். பின்னர் இதனை அறிந்த ராமானுஜர் இப்பெருமாளைப் பெற்றுக்கொண்டு கள்ளக்குறிச்சி வழியே திருப்பதி அடைந்து அங்கு பிரதிஷ்டை செய்தார்.

வள்ளலார்
--------

இத்தல பெருமாளிடம் பக்தி கொண்டவர் வள்ளலார். இதனாலேயே வடலூர் தைப்பூச திருவிழாவில் திருஅறை ஜோதி தரிசனத்திற்குச் செல்லும் போது இத்திருக்கோயில் தீபாராதனை கண்டபின்னரே சித்திவிளாக திருமாளிகைக்குச் செல்கிறார்.
பாலு ரெட்டியார் எனும் செல்வந்தர் வயிற்றுவலியால் அவதிப்பட்ட சமயம் அவருக்கு திருநீறு வழங்கி வயிற்று வலியைப் போக்கியதற்காக வள்ளலாருக்கு அளித்த நிலத்தை வள்ளலார் இத்திருத்தலத்திற்கே அளித்தார்.

கல்யாண சீனிவாசன்
----------------

இத்திருத்தலத்தில் உள்ள ஸ்ரீனிவாசன், பாண்டவர்கள் வனவாச சமயம் நடந்து நடந்து புண்ணான திருப்பாதங்கள் கொண்ட கண்ணபிரானாக உள்ளார். இவர் கல்யாண சீனிவாசனாக திருமணத் தடை அகற்றுபவராகவும் உள்ளார்.

புனர்நிர்மாணம்
--------------

அச்சுதப்ப நாயக்கர் காலத்தில் ராஜகோபுரம் அமைக்க அஸ்திவாரம் எழுப்பப்பட்டு திருப்பணிகள் தொடராது நின்றுவிட்டன. சிதிலமடைந்த இத்திருக்கோயில் திருப்பணிகள் பக்தர்களால் செய்ய ஆரம்பிக்கப்பட்டது. இத்திருக்கோயிலுக்கு சொந்தமான சொத்துகள் ஏராளம் இருந்தும் அவை மற்றவர்கள் வசம் அகப்பட்டு விட்டதால் பக்தர்கள் மூலமாகவே தினசரி வழிபாடுகள் நடைபெறும் திருக்கோயில்.

மேற்கோள்கள்
-----------

1. 1 2 3 4 5 6  குமுதம் ஜோதிடம்; 14.03.2008;கருணைக்கு ஒரு கருங்குழி கார்மேக கண்ணன் கட்டுரை; பக்கம் 4-6;
**எக்ஸோமார்ஸ் 2016** (*ExoMars*) என்பது செவ்வாய் கிரகத்தைப் பற்றிய அறிவியல் பூர்வ ஆய்வு செய்ய ஐரோப்பிய ஒன்றியமும், ரஷ்யாவும் இணைந்து அனுப்பியுள்ள விண்கலம் ஆகும். இந்த ஆய்வினை ஐரோப்பாவின் விண்வெளி ஆய்வு நிறுவனமும், ரஷியாவின் விண்வெளி ஆய்வு நிறுவனமும் கூட்டு சேர்ந்து உருவாக்கியுள்ளன.

வரலாறு
------

இத்திட்டம் முதலில் அனைத்து நாடுகளின் கூட்டு முயற்சியின் மூலம் கோளில் தரையிறங்கும் வசதி, கோளைச் சுற்றிவரும் வாகனம், ஆராய்ச்சிக் கோள் என பலதரப்பட்ட ஒத்துழைப்பிற்குப்பின் துவங்கப்பட்டது. அதன் பின்னர் இதன் கூட்டுமுயற்சி செயல் இழந்த பின் அமெரிக்காவின் நாசாவும், ஐரோப்பாவின் விண்வெளி ஆராய்ச்சி நிறுவன ஐரோப்பா விண்வெளி ஆய்வு நிறுவனமும ஒப்பந்தத்தில் கையோப்பமிட்டன. இந்த திட்டத்திற்கு ஐரோப்பாவின் அமைச்சரவை 2005 ஆம் ஆண்டிலேயே அனுமதி வளங்கியது. அதன் பின்னர் ரஷ்யா நாட்டின் சோயூசு ராக்கட் மூலம் 2011 ஆம் ஆண்டு விண்வெளியில் செலுத்துவது என்று முடிவு செய்யப்பட்டது.
அதன் பின்னர் 2007 ஆம் ஆண்டு கனடா நாட்டைச் சார்ந்த நிறுவனம் இதனை முன்னெடுத்துச்செல்ல தயாரானது. கடேசியாக அசுடெம் (Astrium) என்ற ஐரோப்பிய நிறுவனம் திட்டத்தை முழுவதும் முடித்துக்கொடுத்தது. 2009 ஜூலை மாதம் செலுத்துவதற்கு தயாராக இருந்த போது ஜூன் மாதம் இந்த நிகழ்வு தடைப்பட்டது.

மேற்கோள்கள்
-----------

1. ↑
2. ↑  Smith, Michael (10 September 2009) (PDF). *Presentation to the NRC Decadal Survey Mars Panel - Mars Trace Gas Mission Science Rationale & Concept*.. பார்த்த நாள்: 15 மார்ச் 2016.
3. ↑  Amos, Jonathan (18 June 2013). "Europe". *BBC News*. .
4. ↑  Amos, Jonathan (15 March 2012). "Europe still keen on Mars missions". *BBC News*. .
5. ↑  நிறுவனம்
[*தொடர்பிழந்த இணைப்பு*] ஈஎஸ்ஏ 15 மார்ச் 2016
6. ↑  யூனியன், ரஷ்யா கூட்டு முயற்சியில்﻿ புதிய விண்கலம் செவ்வாய் புறப்பட்டது﻿ தி இந்து தமிழ் 15 மார்ச் 2016
2016ஆம் ஆண்டில் இயக்குனர் கவுதம் மேனன் தயாரிப்பில் வெளிவந்த **தமிழ்செல்வனும் தனியார் அஞ்சலும்** என்கிற திரைப்படத்தை பிரேம்சாய் இயக்கியுள்ளார். இப்படத்தில் நடிகர் ஜெய் மற்றும் நடிகை யாமி கெளதம் முக்கிய கதாபாத்திரத்தில் நடித்துள்ளனர். நடிகர்கள் அஷுடோஷ் ரானா, சந்தானம், விடிவி கணேஷ், பிரேம், நாசர், தம்பி ராமையா, சத்ய கிருஷ்ணன் மற்றும் தளபதி தினேஷ் ஆகியோர் துணை கதாபாத்திரத்தில் நடித்துள்ளனர். இப்படத்தில் பிண்ணணி பாடகர் கார்த்திக் இசையமைத்துள்ளார். இப்படம் தெலுங்கில் 'கொரியர் பாய் கல்யாண்'(Courier Boy Kalyan) என்கிற தலைப்பில் செப்டம்பர் 2015ஆம் ஆண்டில் திரையிடப்பட்டது. இப்படம் 2012ஆம் ஆண்டில் தயாரிப்பில் தொடங்கி ஆகஸ்டு 5, 2016ல் திரையிடப்பட்டது.

நடிகர்கள்
---------

* ஜெய்
* யாமி கெளதம்
* அஷுடோஷ் ராணா
* சந்தானம்
* விடிவி கணேஷ்
* பிரேம்
* நாசர்
* தம்பி ராமையா
* சத்யா கிருஷ்ணன்
* தளபதி தினேஷ்
* மதன் பாப்

ஒலிப்பதிவு
----------

இப்படத்தில் பிண்ணணி பாடகர் கார்த்திக் இசையமைத்துள்ளார். பாடலாசிரியர்கள் நா.முத்துகுமார், மதன் கார்க்கி மற்றும் விவேகா பாடல்களை இயற்றியுள்ளனர். இப்படத்தில் மூன்று பாடல்கள் உள்ளன.

தயாரிப்பு
---------

இப்படத்தின் இயக்குனர் பிரேம்சாய் நடிகரும் இயக்குனருமான பிரபுதேவாவின் உதவியாளராவார். இது இவரின் முதல் திரைப்பட்மாகும்.. நடிகர் ஜெய் ஒரு தனியார் அஞ்சலில் பணிபுரிவதாகவும், நடிகை யாமி கெளதம் ஒரு துணிக்கடையில் விற்பனை பெண்ணாக பணிபுரிவதாகவும் இக்கதை அமைக்கப்பட்டது. முன்னதாக நடிகை ரிச்சா கங்கோபாத்யாய் இப்படத்தின் கதாநாயகியாக நடிக்க திட்டமிடப்பட்ட நிலையில் தான் இனி திரைப்படங்களில் நடிக்கப்போவதில்லை என்று தெரிவித்த பின்னர் நடிகை யாமி கெளதம் கதாநாயகியாக நடிக்க திட்டமிடப்பட்டது. ஒளிப்பதிவாளர் ஓம் பிரகாஷ் மற்றும் கலை இயக்குனர் ராஜீவன் ஆகியோர் இப்படத்தில் முக்கிய பங்களித்துள்ளனர். தயாரிப்பு நிதி பற்றாக்குறை காரணமாக இப்படமெடுக்க காலதாமதமானது.

சான்றுகள்
---------

1. ↑  "http://www.behindwoods.com/tamil-movie-news-1/apr-12-03/gautham-menon-neethane-en-ponvasantham-16-04-12.html". External link in `|title=` (உதவி)
2. ↑  "https://www.filmibeat.com/tamil/movies/tamil-selvanum-thaniyaar-anjalum.html". External link in `|title=` (உதவி)
3. ↑  "https://timesofindia.indiatimes.com/entertainment/tamil/movies/news/Yami-plays-a-salesperson-in-Jais-film/articleshow/33660340.cms". External link in `|title=` (உதவி)
4. ↑  "https://www.filmibeat.com/tamil/news/2012/gautham-menon-tamilselvanum-thaniyaar-096973.html". External link in `|title=` (உதவி)
**ஹதீசா** அல்லது **ஹதீதா** (Classical Syriac: ܚܕܬܐ‎ *ஹதசா*, அரபு மொழி: الحديثة‎ *அல்-ஹதீசா*) என்பது மேல் சாபுடன் சேருமிடத்துக்குச் சற்று முந்தி திஜ்லா ஆற்றின் கிழக்குக் கரையில் அமைந்திருந்த ஒரு வரலாற்று நகரமாகும். இந்நகரம் சாசானியர் ஆட்சியின் போதும் இசுலாமிய ஆட்சியின் தொடக்க காலத்திலும் சிறந்து விளங்கியது.

வரலாறு
------

இந்நகர் சாசானியரால் கட்டியெழுப்பப்பட்டது என்து தெளிவு. அதனாற்றான், இதன் பாரசீக மொழிப் பெயரான **புதுநகர்** ("புதிதாகத் தோற்றுவிக்கப்பட்டது" என்பது) இதன் சிரிய மொழி, அறபு மொழிப் பெயர்களுடன் ஒத்துப் போகிறது. அல்-பலாதுரியின் படி, மத்திய மெசோப்பொத்தாமியாவின் பிரூசு சாப்பூர் நகரவாசிகள் தமக்கா இவ்விடத்தில் புதிதாகக் கட்டியெழுப்பப்பட்ட நகரில் குடியேறியதுடன் இப்பெயரையும் கொண்டு வந்ததாலேயே இந்நகருக்கு இப்பெயர் ஏற்பட்டது. இந்நகர் அதியாபினி மறை மாகாணத்தினுள் கிழக்கத்தியத் திருச்சபையின் மேற்றிராணியாரின் வதிவிடமாகப் புகழ் பெற்றது. அங்கு குறிப்பிடத் தக்க எண்ணிக்கையான யூதர்களும் வசித்தனர். அவர்களில் பலர் ஆறாம் நூற்றாண்டில் ஹதீசாவின் தித்துசு மேற்றிராணியிடம் கிறித்தவத்தைத் தழுவிக் கொண்டனர்.

அப்பாசியர் ஆட்சிக்காலத்தின் போது இந்நகர் மிக்க வளப்படுத்தவும் விரிவாக்கவும் பட்டது. நான்காம் கலீபா அல்-ஹாதி தனது இறப்புக்கு முன்னர் இதனை அப்பாசிய கலீபகத்தின் தலை நகராக்கினார். சாமர்ரா ஆட்சிக் குழப்பத்தின் போது அப்பாசியப் படைத் தளபதி மூசா இப்னு புகா இதனைத் தன் தலைமையகமாகக் கொண்டார். நகரின் சனத்தொகை பெரும்பாலும் கிழக்கத்திய திருச்சபைக்குரிய கிறித்தவர்களாகவே இருந்தனர். மார்காவின் ஆபிறகாம் போன்ற ஹதீசாவின் மேற்றிராணிமார் சிலர் கிழக்கின் கத்தோலிக்கோ பதவி வரையும் உயர்ந்தனர். மர்வின் யெசூதாது போன்ற வேறு சிலர் முக்கிய மறைநூல்களை எழுதினர்.

13 ஆம் நூற்றாண்டில் நிகழந்த மொங்கோலிய ஆக்கிமிப்பின் பின்னர் ஹதீசாவின் முக்கியத்துவம் குறைந்ததுடன், கைவிடப்பட்டு, அழிவுற்றது.

மேலும் பார்க்க
--------------

* கசுக்கர்

உசாத்துணை
---------

1. ↑  Zakeri, Mohsen (1995). *தொடக்க முசுலிம் சமூகத்தில் சாசானியப் படைவீரர்கள்: ஐயாறான்களினதும் புத்துவாக்களினதும் தொடக்கம்*. Otto Harrassowitz Verlag. பக். 149. பன்னாட்டுத் தரப்புத்தக எண்:978-3-447-03652-8.. பார்த்த நாள்: 12 October 2012.
2. 1 2 3  Lewis, Bernard (1986). "Ḥadīt̲a". *Encyclopaedia of Islam* (Second) **3**.  Ed. Hertzfeld, E. BRILL. 29. ISBN 9789004081185. அணுகப்பட்டது 12 October 2012. 
[*தொடர்பிழந்த இணைப்பு*]
3. ↑  Neusner, Jacob. *a history of the jews in babylonia v. later sasanian times*. Brill Archive. பக். 21. GGKEY:19AJY3C6AKT.. பார்த்த நாள்: 12 October 2012.
**எக்ஸ்வீடியோஸ்** (*Xvideos*) என்பது உலகின் மிகப்பெரிய ஆபாச காணொலி பகிர்வு மற்றும் பார்க்கும் வலைத்தளங்களில் ஒன்றாகும். இது டபில்யூ ஜி ஸீ ஸட் ஹோல்டிங் என்னும் நிறுவனத்தால் இயக்கப்படுகிறது. அக்டோபர் 24, 2018 ஆம் தேதியன்று எடுக்கப்பட்ட கணக்கீட்டின் படி, உலகிலேயே அதிகளவில் பார்க்கப்பட்ட பிரபலமான வலைத்தளத்தில், இது 29 ஆவது இடத்தில் உள்ளது.

வரலாறு
------

எக்ஸ்வீடியோஸ் ஆபாச ஊடக வலைதளமாகும். இது வயது வந்தோருக்கான உள்ளடக்கத்தை அணுகும் வலைத்தள வகையாகும். இதில் காணொலிக்களை பதிவேற்றம் மற்றும் பதிவிறக்கம் செய்ய இந்த வலைதளத்தில் கணக்கு ஒன்று இருந்தால் மட்டுமே முடியும். 2012இல் இவ்வலைதளத்தை, உலகலவில் மாதத்திற்கு 440 கோடி பேரால் பார்க்கப்பட்டது.

இந்தியாவில் தடை
---------------

இந்தியாவில் இந்த வலைதளத்தை அக்டோபர் 2018 அன்று, ஜியோ நிறுவனம் தடை செய்துள்ளது. அதாவது ஜியோ தொலைத்தொடர்பை பயன்படுத்தும் எவராலும், இந்த வலைதளத்தை பார்வையிட முடியாது. இந்த மாதிரியான வலைத்தளத்தை முற்றிலும் ஒழிக்க மைய அரசு முயற்சி செய்துவருகிறது.

தடை செய்யப்பட்ட நாடுகள்
-----------------------

### மலேஸியா

2015 ஆம் ஆண்டில், மலேஸிய அரசாங்கம் தொலைத்தொடர்பு மற்றும் பல்லூடகம் சட்டத்தை மீறியதற்காக, இவ்வலைதளத்தை தடை செய்தது. இச்சட்டமானது இலக்கமுறையில் விநியோகிக்கப்படும் "ஆபாச உள்ளடக்கத்தை" தடை செய்கிறது.

### பிலிப்பீன்சு

ஜனவரி 14, 2017 அன்று, பிலிப்பீன்ஸ் குடியரசரான ரொட்ரிகோ துதெர்த்தெ என்பவர் இவ்வலைதளத்தை, குடியரசு சட்டம் 9775 அல்லது ஆபாசத்திற்கு எதிரான குழந்தைப் பாதுகாப்பு சட்டத்தின் கீழ் தடை செய்தார்.

மேற்கோள்கள்
-----------

1. 1 2  Woods, Ben (February 2016). "The (almost) invisible men and women behind the world's largest porn sites". *thenextweb.com*. Amsterdam: The Next Web B.V. October 30, 2016 அன்று பார்க்கப்பட்டது.
2. ↑  "xvideos.com whois lookup". *who.is*. January 7, 2017 அன்று பார்க்கப்பட்டது.
3. ↑  "Xvideos.com Traffic, Demographics and Competitors". *Alexa*. 2019-05-17 அன்று மூலம் பரணிடப்பட்டது. 2018-01-17 அன்று பார்க்கப்பட்டது.
4. ↑  Kurzy.cz. "WGCZ Holding, a.s. Praha IČO 03291715 – Obchodní rejstřík firem". *kurzy.cz* (செக்). 2018-03-26 அன்று பார்க்கப்பட்டது.
5. ↑   "ஆ... தளங்களை அடியோடு முடக்கிய மத்திய அரசு.. யூடியூபை தேடி ஓடும் ஆபாசகர்கள்!". ஒன் இந்தியா தமிழ் (நவம்பர் 03, 2018)
6. ↑  IBTimes. "Malaysia porn ban: xVideo, PornHub among websites blocked for 'obscene content'" (in en). *International Business Times, India Edition*. .
7. ↑  "Popular porn sites blocked in Philippines". *BBC*. 2017-01-06. .
**பன்னாட்டுத் துருவக் கரடி தினம்** (*International Polar Bear*) என்பது ஒவ்வொரு ஆண்டும் பிப்ரவரி 27 அன்று கொண்டாடப்படுகிறது. துருவக் கரடி அம்மாக்கள் மற்றும் குட்டிகள் தங்கள் குகைகளில் தூங்கும் காலப்பகுதியுடன் ஒத்துப்போகவும், துருவக் கரடியின் பாதுகாப்பு நிலை குறித்த விழிப்புணர்வை ஏற்படுத்தவும் இந்நாள் கொண்டாடப்படுகிறது.

விளக்கம்
--------

பன்னாட்டுத் துருவக் கரடி நாள், புவி வெப்பமடைதல் காரணமாகப் பனி உருகுவதால் துருவக் கரடியின் மக்கள்தொகையில் ஏற்படும் தாக்கம் பற்றிய விழிப்புணர்வை ஏற்படுத்த அனுசரிக்கப்படுகிறது. இந்நாளில் கார்பன் வெளியீட்டினை குறைப்பதற்காக வெப்பநிலைநிறுத்தியினைக் குறைப்பது அல்லது வாகனப் பயன்பாட்டினை குறைப்பதற்கான வழிகளைக் கண்டறிய இந்த நாள் மக்களை ஊக்குவிக்கிறது. வீடுகளில் ஆற்றல் திறன் கொண்ட காப்பு நிறுவலை ஊக்குவிக்கவும் இந்த நாள் பயன்படுத்தப்படுகிறது.

கடைபிடித்தல்
------------

 ஸ்வால்பார்டின் வடக்கே பனிக்கட்டி சறுக்கல் பகுதியில் துருவ கரடி (உர்சஸ் மாரிடிமஸ்).
உயிரியல் பூங்காக்கள் துருவக் கரடி பாதுகாப்பு பற்றிக் கற்பிக்கவும், துருவக் கரடி குறித்து விழிப்புணர்வினை ஏற்படுத்தவும் கண்காட்சிகள் மூலம் இந்த நாளை பயன்படுத்துகின்றன. இந்த கொண்டாட்டங்கள் அரசியல் தாக்கத்தையும் ஏற்படுத்தியுள்ளது. அமெரிக்க அதிபர் பராக் ஒபாமாவின் கீழ் துணை காலநிலை பிரச்சார மேலாளரான ஜாக் ஷாபிரோ, காலநிலை மாற்றம் குறித்த பிரச்சினையில் காங்கிரசின் நடவடிக்கையின் அவசியத்தை வாதிடுவதற்கு இந்த நாளைப் பயன்படுத்தினார். பன்னாட்டுத் துருவக் கரடி நாளினை முன்னிட்டு 2014ஆம் ஆண்டு சசுகாட்செவன் பல்கலைக்கழகம் தனது வெப்பநிலைநிறுத்தியினை கோடையில் இரண்டு பாகையும் மற்றும் குளிர்காலத்தில் இரண்டு பாகை செல்சியசு குறைப்பதாக அறிவித்தது. இந்த முடிவு பல்கலைக்கழகத்தின் கார்பன் உமிழ்வை இரண்டாயிரம் டன்கள் குறைக்கும் மற்றும் பல்கலைக்கழகத்திற்கு ஆண்டுக்கு இருநூறு ஆயிரம் டாலர்களை மிச்சப்படுத்தும் என்று எதிர்பார்க்கப்படுகிறது. தகவல் தேடல் மூலம் துருவக் கரடிகள் பற்றிய விழிப்புணர்வை இணையத்தில் ஏற்படுத்துவதில் பன்னாட்டுத் துருவக் கரடி நாள் பயனுள்ளதாக இருக்கும் என்று குறிப்பிடப்பட்டுள்ளது.

மேற்கோள்கள்
-----------

1. ↑  "International Polar Bear Day". *Polar Bears International*. 2021-05-02 அன்று பார்க்கப்பட்டது.
2. ↑  "International Polar Bear Day". *World Wildlife Fund* (ஆங்கிலம்). 2021-05-02 அன்று பார்க்கப்பட்டது.
3. ↑  Netburn, Deborah. "It's International Polar Bear Day: What you can do to help". *Los Angeles Times*. 23 May 2014 அன்று பார்க்கப்பட்டது.
4. ↑  Yandell, Inga. "International Polar Bear Day 2013". Wildlife Warriors. 1 July 2015 அன்று மூலம் பரணிடப்பட்டது. 23 May 2014 அன்று பார்க்கப்பட்டது.
5. ↑  "International Polar Bear Day". Denver Zoo. 28 May 2014 அன்று மூலம் பரணிடப்பட்டது. 23 May 2014 அன்று பார்க்கப்பட்டது.
6. ↑  "Celebrate International Polar Bear Day at the Zoo". Milwaukee County Zoo. 23 May 2014 அன்று பார்க்கப்பட்டது.
7. ↑  Shapiro, Jack. "What humans and polar bears have in common". 23 May 2014 அன்று பார்க்கப்பட்டது.
8. ↑  "SENS and U of S celebrate International Polar Bear Day". University of Saskatchewan. 28 May 2014 அன்று மூலம் பரணிடப்பட்டது. 23 May 2014 அன்று பார்க்கப்பட்டது.
9. ↑  Chua, Marcus A.H.; Tan, Audrey; Carrasco, Luis Roman (2021). "Species awareness days: Do people care or are we preaching to the choir?". *Biological Conservation* **255**: 109002. doi:10.1016/j.biocon.2021.109002.
**மட்டக்களப்பு மாவட்ட ஊடகவியலாளர் ஒன்றியம்** இலங்கையின் கிழக்கு மாகாணத்தின் மட்டக்களப்பு மாவட்ட ஊடகவியலாளர்களுக்கும் அவர்களுடைய சமூக மேம்பாடு சார் வேலைகளுக்குமாக உருவாக்கப்பட்ட அமைப்பாகும். இது 2012 ஆம் ஆண்டு ஏப்ரல் மாதத்தில் ஆரம்பிக்கப்பட்டது.

வரலாறு
------

மட்டக்களப்பில் ஆரம்பத்தில் கிழக்கிலங்கை பத்திரிகையாளர் சங்கம் உருவாக்கப்பட்டு ஈழப்போர்க் காலத்தில் அவ்வமைப்பு இயங்காமல் போய்விட்டது, அதன் பின்னர் மட்டக்களப்பு இளம் ஊடகவியலாளர் சங்கம் தோற்றுவிக்கப்பட்டது. அதுவும் ஒரு குறிப்பிட்ட காலத்தின் பின்னர் இயங்காது போனது. மட்டக்களப்பு மாவட்ட மூத்த ஊடகவியலாளர்கள் சிலர் சுடப்பட்டும், சிலர் நாட்டைவிட்டு ஓடியும் உள்ள நிலையில் தற்போதுள்ள இளம் ஊடகவியலாளர்கள் இந்த ஒன்றியத்தினை ஆரம்பித்துள்ளனர்.

நிருவாகக்குழு
-------------

ஆரம்பத்தில் இவ்வமைப்பின் ஆரம்பகாலத் தலைவராக எஸ். பேரின்பராஜாயும், உப தலைவராக எல். தேவஅதிரனும் செயற்பட்டார்கள். 2013 செப்டம்பர் 13 இல் புதிய நிருவாகக் குழு தெரிவாகியது. புதிய தலைவராக இ. பாக்கியராஜா தெரிவு செய்யப்பட்டார். இவர் வீரகேசரியின் மண்டூர் செய்தியாளராக இவர் நீண்ட காலமாகப் பணியாற்றி வருகிறார். உப தலைவராக சிவம் பாக்கியநாதன் தெரிவு செய்யப்பட்டார்.
இந்த கதையின் முக்கிய கதாபாத்திரங்களில் ஒன்றான *யாக்சாவின்* சிலை 
பன்னிரண்டு சகோதரிகள் (นางสิบสอง) அல்லது பன்னிரண்டு பெண்கள் என்பது ஒரு வகை புராணக்கதையாகும். இது தாய்லாந்து மொழியிலுள்ள தென் கிழக்காசிய நாட்டுப்புற கதையாகும். மேலும் இது பன்னாசா ஜாதகக் கதைகளின் (Paññāsa Jātaka) தொகுப்பில் ரதசேனா பற்றிய அபோக்ரிஃபா (Apocrypha) ஜாதகக் கதை ஆகும். இது புத்தரின் முந்தைய வாழ்க்கையை பற்றிய கதைகளில் ஒன்றாகும். பன்னிரண்டு பெண்களில் ஒருவரின் மகனாக ரதசேனாவாக (Rathasena) இருந்ததாகவும், அவர் போதிசத்துவாராக இருந்ததாகவும் கூறுகிறது.

பின்னணி
-------

 தென்கிழக்கு ஆசியாவில் சில நாடுகளான 
தாய்லாந்து, கம்போடியா
மற்றும் லாவோஸ் ஆகியவற்றில் நாட்டுப்புற பாரம்பரியத்தின் ஒரு பகுதியாக பன்னிரண்டு சகோதரிகளின் கதை உள்ளது. மலேசிய சியாமிஸ்கள் மற்றும் 
மலேசிய சீனர்களிடையே புகழ் பெற்றிருந்த இந்த புராணமானது 
வெவ்வேறு நாடுகளிலிருந்தும் வெவ்வேறு தலைப்புகளில் பல்வேறு பதிப்புகளாக மலேசியாவில் பரவலாயிற்று.

தனது பெற்றோர்களால் கைவிடப்பட்டு 
ஒரு ஓக்ரஸ்ஸால் தத்தெடுக்கப்பட்ட பன்னிரண்டு சகோதரிகளின் வாழ்க்கையைப் பற்றிய ஒரு நீண்ட கதையாகும்.

தாய் பதிப்பு
------------

கம்போடிய பதிப்பு
----------------

லாவோ பதிப்பு
------------

ஜாதகப் பதிப்பு
--------------

சுருக்கம்
---------

பிரபலமான கலாச்சாரம்
-------------------

மேலும் காண்க
------------

* தாய்லாந்து நாட்டுப்புறவியல்
* கம்போடியர் இலக்கியம்

குறிப்புகள்
-----------

வெளி இணைப்புகள்
---------------

1. ↑  Ian Harris, *Cambodian Buddhism: History and Practice,* University of Hawaii Press, 2008, ISBN 978-0824832988
**மட்டனூர் சங்கரன் குட்டி** (*Mattanur Sankarankutty*) இந்தியாவின் கேரள மாநிலத்தைச் சேர்ந்த ஒரு தாள இசைக் கலைஞரவார். எம்.பி. மட்டனூர் சங்கரன் குட்டி மரார் என்ற பெயராலும் இவர் அறியப்படுகிறார். கண்ணூர் மாவட்டத்தில் தலசேரிக்கு அருகிலுள்ள மட்டனூரில் இவர் பிறந்தார். பாரம்பரிய கேரள தாள இசைக்கருவியான செண்டை மேளம். பஞ்சரி மேளம், பஞ்ச வாத்தியம், தயாம்பகா ஆகிய தாள இசைக் கருவிகளை வாசிப்பார். 2009 ஆம் ஆண்டு இந்திய அரசாங்கம் நான்காவது உயரிய குடிமை விருதான பத்மசிறீ விருதை சங்கரன் குட்டிக்கு வழங்கி சிறப்பித்தது. 2012 ஆம் ஆண்டு சங்கீத நாடக அகாதமி விருதும் வழங்கப்பட்டது.

மலப்புரம் மாவட்டத்தில் திருரைச் சேர்ந்த பாரதி என்பவரை சங்கரன் குட்டி மணந்தார். இவர்களுக்கு மட்டனூர் சிறீகாந்த் மற்றும் மட்டனூர் சிறீராச்சு என்ற இரண்டு மகன்கள் பிறந்தனர். சிறீகாந்த் மற்றும் சிறீராச் இருவரும் பிரபலமான தையம்பகா இசைக் கலைஞர்களாவர். மேலும் இவர்களுக்கு சரண்யா என்ற மகளும் உள்ளார். மூன்று குழந்தைகளும் திருமணமாகி நன்கு வாழ்ந்து வருகிறார்கள்.

படக்காட்சியகம்
--------------

* முத் தையம்பகா இசைக்கும் சங்கரன் குட்டி மற்றும் அவருடைய மகன்கள்.முத் தையம்பகா இசைக்கும் சங்கரன் குட்டி மற்றும் அவருடைய மகன்கள்.
* மட்டனூர் சங்கரன் குட்டிமட்டனூர் சங்கரன் குட்டி

மேற்கோள்கள்
-----------

1. ↑  Kaladharan, V. (2005-11-04). "Heir to a proud musical legacy". *தி இந்து*. Archived from the original on 2012-11-07. .
2. ↑
3. ↑  "SNA Awardees' List". Sangeet Natak Akademi. 2016. 30 May 2015 அன்று மூலம் பரணிடப்பட்டது. 5 February 2016 அன்று பார்க்கப்பட்டது.
4. ↑   The Hindu: When the drums speak
5. ↑

விக்கிமீடியா பொதுவகத்தில்,  
 ***மட்டனூர் சங்கரன் குட்டி***   
என்பதின் ஊடகங்கள் உள்ளன.
**உத்தரப் பிரதேச மாநில சாலைப் போக்குவரத்துக் கழகம்**, இந்திய மாநிலமான உத்தரப் பிரதேச அரசு இயக்கும் பொதுத்துறை நிறுவனமாகும். இந்தக் கழகம் உத்தரப் பிரதேசம் மட்டுமல்லாது, அருகிலுள்ள மாநிலங்களுக்கும் பேருந்துகளை இயக்குகிறது. கிட்டத்தட்ட 12429 பேருந்துகளைக் கொண்டுள்ளது. கிட்டத்தட்ட 14 லட்சம் மக்கள் ஒவ்வொரு நாளும் இப்பேருந்துகளில் பயணிக்கின்றனர். இந்தக் கழகத்தின் தலைமையகம் லக்னோவில் உள்ளது. 116 பேருந்து நிலையங்களில் இருந்து பல்வேறு ஊர்களுக்கு பேருந்துகள் இயக்கப்படுகின்றன.

NH-2 a UPSRTC bus
பாராபங்கி அரசுப் பேருந்து நிறுத்தம்
போக்குவரத்துக் கழகத்தின் சின்னம்

பேருந்துகள்
-----------

மக்களின் வசதிக்காக வெவ்வேறு வகை பேருந்துகளை உத்தரப் பிரதேச மாநில அரசு இயக்குகிறது.

* ஜனதா

மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். குறைவான போக்குவரத்துக் கட்டணம் வசூலிக்கப்படுகிறது.

* மினி

மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். இவை ஜனதா வகை பேருந்துகளைக் காட்டிலும் விரைவாகச் செல்லக்கூடியவை.

* சாதாரண வகை

இவை மாவட்டங்களுக்கு இடையே இயக்கப்படுகின்றன. சாதாரண கட்டணம் பெறப்படுகிறது.

* பவன் கோல்டு

இவை பாய்ண்டு-பாய்ண்டு வகை பேருந்துகளாகும். மாவட்டங்களுக்கு இடையே இயக்கப்படுகிறது. சரியான நேரத்தில் புறப்படக் கூடிய பேருந்துகள்

* படுக்கை வசதி கொண்ட பேருந்துகள்

இவ்வகைப் பேருந்துகளில் நீண்ட தொலைவுகளுக்கு பயணிக்கலாம். இவற்றில் இரண்டடுக்குகள் உண்டு

* குளிரூட்டப்பட்ட பேருந்துகள்

இவை குளிரூட்டி வசதி கொண்டவை. இவ்வகை பேருந்துகள் மாவட்டங்களுக்கு இடையே இயக்கப்படுகின்றன.

* பிளாட்டினம் லைன்

வால்வோ வகை பேருந்துகள். தாராளமான இட வசதி கொண்ட இப்பேருந்துகள் மாவட்டத் தலைநகரங்களில் இருந்து முக்கிய நகரங்களுக்கு இயக்கப்படுகின்றன.

* ராயல் குரூசர்

இவ்வகைப் பேருந்துகள் உலகத் தரம் மிக்கவை. இவை சுற்றுலாப் பயணிகளுக்காக இயக்கப்படுகின்றன.

* நகரப் பேருந்துகள்

இவை லக்னோ, கான்பூர், ஆக்ரா, வாரணாசி, அலகாபாத், மேரட், பைசாபாத், நொய்டா, மதுரா ஆகிய நகரங்களில் இயங்குகின்றன. இவை ஜவஹர்லால் நேரு தேசிய நகர்புற புனரமைப்புத் திட்டம் என்ற திட்டத்தின் கீழ் செயல்படுத்தப்படுகின்றன.

சான்றுகள்
---------

1. 1 2  "காப்பகப்படுத்தப்பட்ட நகல்". Archived from the original on 2019-07-21. .

இணைப்புகள்
----------

* உத்தரப் பிரதேச மாநில அரசுப் போக்குவரத்துக் கழகத்தின் தளம்
**அமைப்பு நிர்வாகி பாராட்டு நாள்**  (System Administrator Appreciation Day) என்றும் **சிஸ்அட்மின் நாள்** என்றும் **SAAD** என்றும் குறிப்பிடப்படும் நாளை டெட் கெகாடோசு என்ற அமைப்பு நிர்வாகி உருவாக்கினார். புதிய அச்சுப்பொறிகளை நிறுவியதற்கு நன்றி கூறும்விதமாக சக ஊழியர்கள் அமைப்பு நிர்வாகிக்கு பூக்களும் கனிகளும் நிறைந்த கூடைகளை பரிசளிப்பது போல வந்த ஹுவலெட் பெக்கார்ட் நிறுவனத்தின் இதழ் விளம்பரத்தினால் கெகாடோசிற்கு இத்தகைய எண்ணம் எழுந்தது. அமைப்பு நிர்வாகிகள் மற்றும் தகவல் தொழில்நுட்ப ஊழியர்களின் பணியை பாராட்டும் விதமாக இந்த விடுமுறை நாள் விடப்படுகிறது. ஒவ்வொரு ஆண்டு சூலை திங்கின் கடைசி வெள்ளிக்கிழமை இது கொண்டாடப்படுகிறது. முதல் அமைப்பு நிர்வாகி பாராட்டு நாள் சூலை 28, 2010 அன்று கொண்டாடப்பட்டது. அடுத்த விடுமுறை சூலை 29, 2011 அன்று வருகிறது.

பல கணினி மற்றும் இணையம் சார்ந்த பண்பாடுடைய நிறுவனங்கள், திங்க்கீக்,கஃபேபிரஸ் போன்றவை, இந்த விடுமுறை நாளின்போது சிறப்பு பயன்பாட்டு சேவைகளையும் போட்டிகளையும் நடத்துகின்றன. இந்நாளைக் கொண்டாட பல கானாப் பாடல்களும் இயற்றப்பட்டுள்ளன. ஆயினும் புகழ்பெற்ற வாழ்த்தட்டை நிறுவனங்களான ஆல்மார்க் போன்றவற்றின் ஆதரவு இன்னமும் கிடைக்கவில்லை. இந்த நாளை தொழில்முறை அமைப்பு நிர்வாகிகள் சங்கம் (League of Professional System Administrators) மற்றும் சேஜ் (SAGE/USENIX) என்ற இரு தொழில்சார் அமைப்புகள் அங்கீகரித்தும் ஆதரவளித்தும் வருகின்றன.

இதனையும் காண்க
--------------

* உலக தகவல் சமூக நாள்

மேற்கோள்கள்
-----------

1. ↑  The System Administrator Day Song (video and mp3)
2. ↑  "UKUUG System Administrator Day Song (video and mp3)". 2015-05-21 அன்று மூலம் பரணிடப்பட்டது. 2011-05-03 அன்று பார்க்கப்பட்டது.
3. ↑  Hoyt, Elizabeth (July 27, 2001). "System Administrator Appreciation Day".
4. ↑  MacVittie, Lori (July 28, 2006). "Happy Sysadmin Day!". Network Computing blogs. ஆகஸ்ட் 2, 2009 அன்று மூலம் பரணிடப்பட்டது. மே 3, 2011 அன்று பார்க்கப்பட்டது.

வெளியிணைப்புகள்
---------------

* The official System Administrator Appreciation Day website
* The official System Administrator Appreciation Day UK Website
* The official System Administrator Appreciation Day India Website பரணிடப்பட்டது 2012-03-10 at the வந்தவழி இயந்திரம்
* The unofficial System Administrator Certificate of Appreciation பரணிடப்பட்டது 2012-02-27 at the வந்தவழி இயந்திரம்
**உத்தமபாளையம் வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக உத்தமபாளையம் நகரம் உள்ளது. இவ்வட்டம் கம்பம், சின்னமனூர் மற்றும் கூடலூர் என மூன்று நகராட்சிகள் கொண்டது.

இந்த வட்டத்தின் கீழ் சின்னமனூர், கம்பம், உத்தமபாளையம், தேவாரம், மார்க்கையன்கோட்டை, எரசக்கநாயக்கனூர் என 6 உள்வட்டங்களும், 39 வருவாய் கிராமங்களும் உள்ளது. அவைகள்:

1.க.புதுப்பட்டி

2.சின்னமனூர்

3.சின்னஓவுலாபுரம் ஊராட்சி

4.கம்பம்

5.எரசக்கநாயக்கனூர் ஊராட்சி

6.எரசக்கநாயக்கனூர் மலைகள்

7.அனுமந்தன்பட்டி

8.காமயக்கவுண்டன்பட்டி

9.கன்னிசேர்வைபட்டி ஊராட்சி

10.கருகட்டான் குளம்,சின்னமனூர்

11.கீழக்கூடலூர்(கிழக்கு)

12.கீழக்கூடலூர்(மேற்கு)

13.கோகிலாபுரம் ஊராட்சி

14.கோம்பை(கிழக்கு)

15.கோம்பை(மேற்கு)

16.குச்சனூர்

17.மல்லிங்காபுரம்

18.மார்க்கையன்கோட்டை

19.மேலக்கூடலூர்(வடக்கு)

20.மேலக்கூடலூர்(மேற்கு)

21.முத்துலாபுரம்

22.நாராயணத்தேவன்பட்டி(தெற்கு)

23.நாராயணத்தேவன்பட்டி(வடக்கு)

24.ஓடைப்பட்டி பேரூராட்சி

25.பண்ணைப்புரம்

26.பூலாநந்தபுரம் ஊராட்சி

27.பொட்டிபுரம்

28.புலிகுத்தி ஊராட்சி

29.இராயப்பன்பட்டி ஊராட்சி

30. சங்கராபுரம்

31.சீப்பாலக்கோட்டை ஊராட்சி

32.டி. மீனாட்சிபுரம் ஊராட்சி

33.தேவாரம் (தேனி)

34.தேவாரம் மலை

35.உத்தமபாளையம்(வடக்கு)

36.உத்தமபாளையம்(தெற்கு)

37.உத்தபுரம்(கம்பம்)

38.வேப்பம்பட்டி

39. அழகாபுரி

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,18,381 வீடுகளும், 4,35,069 மக்கள்தொகையும் கொண்டது. மக்கள்தொகையில் 2,17,142 ஆண்களும், 2,17,927 பெண்களும் உள்ளனர். மக்கள்தொகையில் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.9% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 39512 ஆகவுள்ளது. குழந்தைகள் பாலின விகிதம், 1,000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 72,449 மற்றும் 300 ஆகவுள்ளனர். மக்கள்தொகையில் இந்துக்கள் 87.3%, இசுலாமியர்கள் 7.02%, கிறித்தவர்கள் 5.4%% & பிறர் 0.27% ஆகவுள்ளனர்.

மேற்கோள்கள்
-----------

1. ↑  தேனி மாவட்டத்தின் வருவாய் வட்டங்கள்
2. ↑  Uthamapalayam Taluka Population, Religion, Caste, Working Data Census 2011

| * பா
* உ
* தொ
தேனி மாவட்டம் |
| --- |
| மாவட்டத் தலைமையிடம் | தேனி |
| வருவாய்க் கோட்டங்கள் | 
பெரியகுளம் **·** உத்தமபாளையம் |
| வருவாய் வட்டங்கள் | 
தேனி  **·** ஆண்டிபட்டி  **·** பெரியகுளம்  **·** போடிநாயக்கனூர்  **·** உத்தமபாளையம் |
| நகராட்சிகள் | தேனி **·** பெரியகுளம் **·** கம்பம் **·** சின்னமனூர்  **·** போடிநாயக்கனூர் **·** கூடலூர் (தேனி)  |
| பேரூராட்சிகள் | 
ஆண்டிபட்டி **·**  போ. மீனாட்சிபுரம் **·**  பூதிப்புரம் **·**  தேவதானப்பட்டி **·**  கெங்குவார்பட்டி **·**  அனுமந்தன்பட்டி **·**  ஹைவேவிஸ் **·**  காமயக்கவுண்டன்பட்டி **·**  கோம்பை **·**  குச்சனூர் **·**  மார்க்கையன்கோட்டை **·**  மேலச்சொக்கநாதபுரம் **·**  ஓடைப்பட்டி **·**  பழனிசெட்டிபட்டி **·**  பண்ணைப்புரம் **·**  சி. புதுப்பட்டி **·**  தாமரைக்குளம் **·**  தென்கரை (தேனி) **·**  தேவாரம் (தேனி) **·** உத்தமபாளையம் **·** வடுகபட்டி **·** வீரபாண்டி (தேனி)
 |
| ஊராட்சி ஒன்றியங்கள் | 
தேனி **·** ஆண்டிபட்டி **·** பெரியகுளம் **·** கடமலை-மயிலை **·** போடிநாயக்கனூர் **·** சின்னமனூர் **·** உத்தமபாளையம் **·** கம்பம் |

 
|group7 = இணையதளம்

|list7 =

}}
மேற்கு வங்காளத்தின் வடக்கில் **உத்தர தினஜ்பூர் மாவட்டம்**, எண் 4

**உத்தர தினஜ்பூர்** அல்லது **வடக்கு தினஜ்பூர்** (Uttar Dinajpur அல்லது North Dinajpur) மாவட்டம் இந்தியாவின் மேற்கு வங்காளம் மாநிலத்தில் அமைந்துள்ளது. இம்மாவட்டம் 1992 ஆம் ஆண்டு ஏப்ரல் மாதம் 1 ஆம் நாள் உருவாக்கப்பட்டது. இம்மாவட்டம் ராய்காஞ்ச் மற்றும் இஸ்லாம்பூர் என இரு உட்கோட்டங்களாக (subdivisions) பிரிக்கப்பட்டுள்ளது. இவை இரண்டும் 10 கிலோமீட்டர்கள் தொலைவில் அமைந்துள்ளன.

புவியியல் அமைவு
---------------

இம்மாவட்டத்தின் மொத்தப் பரப்பளவு 3142 சதுர கிலோமீட்டர்கள் ஆகும். நிலப்பரப்பு சமதளமாக இருந்தாலும் தென் திசையை நோக்கி சாய்வாகவே உள்ளது. தென்திசையில் *குலிக்*, *நாகர்*, *மஹாநந்தா* ஆகிய ஆறுகள் ஓடுகின்றன. இம்மாவட்டத்தின் அமைவு 25°22′N 88°04′E﻿ / ﻿25.37°N 88.07°E﻿ / 25.37; 88.07 ஆகும். ஆசியாவின் இரண்டாவது பெரிய சரணாலயாமான ராய்காஞ்ச் பறவைகள் சரணாலயம் இம்மாவட்டத்தில் அமைந்துள்ளது.

நிர்வாகப் பிரிவுகள்
-------------------

1577 கிராமங்களைக் கொண்ட இம்மாவட்டம், 

* 4 நகராட்சிகள்
* 9 வட்டங்கள்
* 99 பஞ்சாயத்துகள்

என பிரிக்கப்பட்டுள்ளது.

மக்கட்தொகை
----------

2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தில் 30,00,849 பேர் வசிக்கின்றனர். இது அல்பேனியா நாட்டின் மக்கட்தொகைக்குச் சமமாகும். மக்கட்தொகைப் பெருக்க சதவீதம் 22.9 ஆகும். 1000 ஆண்களுக்கு 936 பெண்கள் என்ற வீதத்தில் உள்ளனர். கல்வியறிவு 60.13% ஆகும்.

சமயம்
-----

இம்மாவட்டத்தில் இந்து மற்றும் இஸ்லாமியர் பெரும்பான்மையாக உள்ளனர்.

* இந்து - 51.47%
* முஸ்லீம் - 47.36%

மொழி
----

இம்மாவட்டத்தில் வங்காள மொழி முக்கிய மொழியாகும். இந்தி மற்றும் உருது மொழி பேசுவோர் *இஸ்லாம்பூர்* பகுதியில் உள்ளனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-09-24 அன்று மூலம் பரணிடப்பட்டது. 2013-12-22 அன்று பார்க்கப்பட்டது.
2. 1 2 3 4  "District Census 2011". Census2011.co.in. 2011. 2011-09-30 அன்று பார்க்கப்பட்டது.
3. ↑  US Directorate of Intelligence. "Country Comparison:Population". 2011-09-27 அன்று மூலம் பரணிடப்பட்டது. 2011-10-01 அன்று பார்க்கப்பட்டது. Albania
2,994,667
July 2011 est. line feed character in `|quote=` at position 8 (உதவி)
4. ↑
**சி. நயினார் முகம்மது** (இறப்பு: சூலை 23, 2014) தமிழ்நாட்டைச் சேர்ந்த தமிழறிஞரும், எழுத்தாளரும், ஆவார். *பெரும்புலவர்* என அழைக்கப்பட்டவர்.

வாழ்க்கைக் குறிப்பு
-------------------

நயினார் முகம்மது திருச்சி ஜமால் முகம்மது கல்லூரியில் 32 ஆண்டுகள் தமிழ்த் துறைத் தலைவராகவும், 1980களில் அக்கல்லூரியின் முதல்வராக நான்கு ஆண்டுகளும் பணியாற்றினார். கல்லூரி சேவையில் இருந்து இளைப்பாறிய பின்னர் தஞ்சாவூர் தமிழ்ப் பல்கலைக்கழகத்தில் ஐந்து ஆண்டுகள் தமிழ்ப் பேராசிரியராகப் பணியாற்றினார்.

இவர் தமிழறிஞர் கி. ஆ. பெ. விசுவநாதத்துடன் இணைந்து தமிழகப் புலவர் குழுவைத் தோற்றுவித்து, 28 ஆண்டுகள் அதன் செயலாளராக இருந்து சேவையாற்றினார். அத்துடன், இசுலாமிய இலக்கியக் கழகத்தைத் தோற்றுவித்து அதனூடாக ஐந்து பன்னாட்டு தமிழ் இலக்கிய மாநாடுகளை நடத்தினார். இவற்றின் மூலம் இசுலாமியத் தமிழ் இலக்கியங்களை வெளிக்கொணர்ந்தார். திருச்சிராப்பள்ள்ளி தமிழ்ச் சங்கத்தில் பெரும் புள்ளியாக இருந்த இவர் இறக்கும் வரை அதன் துணை அமைச்சராக இருந்துள்ளார்.

பல நூல்களை எழுதி வெளியிட்டுள்ள இவர் பல உலகத் தமிழ் மாநாடுகளில் பங்குபற்றினார். 1974 ஆம் ஆண்டில் யாழ்ப்பாணத்தில் நடைபெற்ற 4வது உலகத் தமிழாராய்ச்சி மாநாட்டில் பங்குபற்றிய இவர் சனவரி 10 இல் வீரசிங்கம் மண்டபத்தில் உரையாற்றிக் கொண்டிருந்த போதே, காவல்துறையினர் கூட்டத்தை நோக்கித் துப்பாக்கிச் சூடு நடத்தினர். இந்நிகழ்வில் 9 பேர் கொல்லப்பட்டனர்.

விருதுகளும் பட்டங்களும்
-----------------------

* தமிழ் செம்மல் விருது (மதுரை காமராசர் பல்கலைக்கழகம்)
* திருக்குறள் நெறித் தொண்டர் (உலகத் திருக்குறள் பேரவை)
* குறள் ஞாயிறு (உலகத் திருக்குறள் பேரவை)
* பெரும்புலவர் (குன்றக்குடி அடிகள் வழங்கியது)

மறைவு
-----

புலவர் சி. நயினார் முகம்மது தனது 85வது அகவையில் ஐக்கிய அமெரிக்காவில் டெக்சசு மாநிலத்தில் உள்ள அவரது மகளின் இல்லத்தில் 2014 சூலை 23 புதன்கிழமை இரவு காலமானார். இவருக்கு அசீனா என்ற மனைவியும் நான்கு மகன்களும், ஒரு மகளும் உள்ளனர்.

மேற்கோள்கள்
-----------

1. ↑  "காலமானார்:புலவர் சி. நயினார் முகம்மது (85)". தினமணி. 25 சூலை 2014. 25 சூலை 2014 அன்று பார்க்கப்பட்டது.
2. 1 2 3 4  "Tamil scholar Nainar Mohamed passes away". தி இந்து. 24 சூலை 2014. 25 சூலை 2014 அன்று பார்க்கப்பட்டது.
**சூழற் பொருளியல்** (Environmental Economics) என்பது, சூழல் சார்ந்த விடயங்களுடன் தொடர்புடைய, பொருளியலின் துணைத் துறைகளுள் ஒன்று. தேசிய பொருளியல் ஆய்வு நிறுவனத்தின் சூழற் பொருளியல் திட்டத்தின்படி, சூழற் பொருளியல், தேசிய மற்றும் உள்ளூர்ச் சூழற் கொள்கைகளின் பொருளியற் தாக்கங்கள் குறித்த கோட்பாட்டு அல்லது செயலறிவு சார்ந்த ஆய்வுகளை முன்னெடுக்கிறது. வளி மாசடைதல், நீரின் தரம், நச்சுப் பொருள்கள், திண்மக் கழிவு, புவி சூடாதல் போன்றவை தொடர்பான மாற்றுச் சூழற் கொள்கைகளின் செலவின வரவினங்கள் போன்றன இத்துறையின் ஆய்வுகளில் அடங்கும் குறிப்பான விடயங்கள்.

பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்தும் உயிர்ச்சூழற் பொருளியலில் இருந்து சூழற் பொருளியல் வேறுபட்டது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள்.

குறிப்புக்கள்
-------------

1. ↑  "Environmental Economics". *NBER Working Group Descriptions*. National Bureau of Economic Research. 2006-07-23 அன்று பார்க்கப்பட்டது.
2. ↑  Jeroen C.J.M. van den Bergh (2001). "Ecological Economics: Themes, Approaches, and Differences with Environmental Economics," *Regional Environmental Change*, 2(1), pp. 13-23 பரணிடப்பட்டது 2008-10-31 at the வந்தவழி இயந்திரம் (press **+**).
**சின்னையா நடராஜசிவம்** (எஸ். நடராஜசிவம், 1946 - சூன் 24, 2020) இலங்கை வானொலியின் மூத்த அறிவிப்பாளர்களில் ஒருவர். திறமை வாய்ந்த வானொலி, தொலைக்காட்சி, திரைப்பட, மேடை நடிகருமாவார். நீண்டகாலம் இலங்கை வானொலியில் பணியாற்றிய பின்னர் சூரியன் எஃப். எம். வானொலியில் நிகழ்ச்சிப் பணிப்பாளராகப் பணியாற்றினார். இவரது மனைவி புவனலோஜினி இலங்கை வானொலியில் அறிவிப்பாளராகப் பணியாற்றியவர்.

வாழ்க்கைக் குறிப்பு
-------------------

யாழ்ப்பாணத்தைப் பிறப்பிடமாகக் கொண்ட நடராஜசிவத்தின் தந்தை சின்னையா கொழும்பில் ஆசிரியராகப் பணியாற்றியவர். தாயார் திருகோணமலையைச் சேர்ந்தவர். கொழும்பு புனித யோசேப்பு கல்லூரியில் கல்வி கற்றார். நடராஜசிவம் இலங்கை வானொலியில் சிறுவர் மலர் நிகழ்ச்சியில் பங்குபற்றித் தனது திறமையை வளர்த்துக் கொண்டார். பின்னர் அறிவிப்பாளராகப் பயிற்சி எடுத்து வர்த்தக ஒலிபரப்பில் அறிவிப்பாளராக இணைந்து 35 ஆண்டுகள் வரை அங்கு பணியாற்றினார். இலங்கை வானொலியில் அறிவிப்பாளராகப் பணியாற்றிய புவனோஜினி வேலுப்பிள்ளையைத் திருமணம் புரிந்தார்.

வானொலியில்
----------

"ஒதெல்லோ", "நத்தையும் ஆமையும்" முதலான பல வானொலி நாடகங்களில் நடித்ததோடு, ஒலிச்சித்திரங்களிலும் பங்குபற்றியிருக்கிறார்.

மேடை நாடகங்கள்
--------------

ஏராளமான மேடை நாடகங்களில் நடித்தவர்

* 'Those who sow thw wind' (காற்றை விதைதவர்கள்) - ஆங்கில நாடகம்

தொலைக்காட்சியில்
----------------

ரூபவாகினியில் தயாரிக்கப்பட்ட முதலாவது தொலைக்காட்சி நாடகம் என்ற பெருமையைப்பெற்ற, மருத்துவர் ஜே. ஜெயமோகன் எழுதிய 'கற்பனைகள் கலைவதில்லை' என்ற நாடகத்தில் கதாநாயகனாக நடித்தவர். தொடர்ந்து பல சிங்களத் தொடர் நாடகங்களில் நடித்தவர்.

* 'லாஹிரு தகசக் - ரூபவாஹினியில் சிங்களத் தொடர்நாடகம் (1985)
* 'யசோராவய' - சிங்களத் தொடர் நாடகம்
* 'அவசந்த' - சிங்களத் தொடர் நாடகம்
* 'வனஸபந்து - சிங்களத் தொடர்நாடகம்
* 'யுக விலக்துவ' - சிங்களத் தொடர் நாடகம்
* தென்னிந்திய நடிகை ராதிகா தயாரித்த, மனோபாலா இயக்கிய 'மீண்டும் மீண்டும் நான்'

திரைப்படங்களில்
---------------

* இந்தியக் கலைஞர்களும் இணந்து நடித்த பாதை மாறிய பருவங்கள்
* புலம் பெயர்ந்தவர்களால் இலங்கையில் தயாரிக்கப்பட்ட 'காதல் கடிதம்'
* 'திரிசூல' - சிங்களத் திரைப்படம்
* 'யுக கினிமத்த' - சிங்களத் திரைப்படம்
* 'திகவி' - சிங்களத்திரைப்படம்

மறைவு
-----

நடராஜசிவம் சுகவீனமுற்ற நிலையில் 2020 சூன் 24 புதனிரவு கொழும்பில் உள்ள தனியார் மருத்துவமனை ஒன்றில் தனது 74-வது அகவையில் காலமானார். இவரது மனைவி புவனலோஜினி 2022 மே 3 இல் அவரது சொந்த ஊரான வல்வெட்டித்துறையில் காலமானார்.

மேற்கோள்கள்
-----------

1. 1 2  இலங்கை வானொலியின் மூத்த அறிவிப்பாளர் நடராஜசிவம் காலமானார், வீரகேசரி, சூன் 25, 2020